Matias Pahkala | Oulun Hyvinvointistudio\nOlen valmentaja ja fysioterapeutti. Työskentelen paljon eri tasoisten urheilijoiden ja liikkujien kanssa. Iso osa asiakkaistani tulee luokseni äkillisen loukkaantumisen seurauksena tai hitaammin syntyneen rasitusperäisen vamman kuntotutukseen.\nVastaanotolla tutkimisen ja testien jälkeen teemme suunnitelman miten tilannetta lähdetään korjaamaan. Joskus se tarkoittaa intensiivistä harjoittelua viikoittain terapeutin ohjeistuksella, mutta useimmin keksitään vaihtoehto jossa kuntoutus tapahtuu muun treenin ohella. Luodaan esimerkiksi kokonainen oheistreeniohjelma, johon on sisälletty kuntouttavat liikkeet. Jokaisen kuntoutus on eri näköistä ja tähän vaikuttaa kaikki aina tavoitteista ja arjen aikatauluista lähtien. Urheilijoiden kohdalla kuntoutuksen ohella usein työstetään jotain fyysistä ominaisuutta (kestävyys, voima, nopeus) entisestään, jolloin aika loukkaantuneena ei mene kehityksen osalta hukkaan.\nToinen iso osa asiakaskuntaani tulee luokseni jo ennen isompien vaivojen syntymistä, jolloin kyse on enemmän suorituskyvyn parantamisesta ja harjoittelun monipuolistamisesta. Aluksi tutkitaan ja testataan yksilön vahvuudet ja heikkoudet. Niin sanotut heikot linkit toimivat usein pullonkauloina suorituskyvylle. Jos esimerkiksi keskivartalo ei pysty vastata tilanteen vaatimuksiin pystyasennossa, ei alavartalon voima ei välity hyvin ylävartaloon. Osa testeistä on perinteisempiä voimatasojen, nopeuden tai vaikkapa kestävyyskunnon testejä. Lajikohtaiset vaatimukset otetaan huomioon ja luodaan erilaisia ohjelmia tavoitteiden mukaan. Monesti hommat laitetaan alkuun vammojen kuntoutuksella, josta siirrytään pian jo suorituskyvyn kehittämiseen. Pidemmät valmennussuhteet mahdollistavat monipuolisen harjoittelun erilaisilla teemoilla ja niin sanotun kausiajattelun.\nSelkäkivut, akillesjänteet, polven ja nilkan vammat, hartian ja olkanivelen vammat, lantion ja lonkkanivelen toiminnan häiriöt.\nHarjoitusohjelmat erilaisilla teemoilla\nVoima, nopeus ja räjähtävyys, kestävyys\nMonipuoliset liikemallit ja liikkuvuus\nLeikkausten jälkeinen kuntouttaminen\nTehokkaasti mutta turvallisesti takaisin vauhtiin. Suunnitelmallinen eteneminen kuntoutuksesta suorituskykyyn.


Kuvinako talvi tulevi?\n28.11.2013 17:37 Ari AlsioTalvikisa Valokuvaus\nJaa, sitä on nyt uudistettu pilviin saakka tämä New Finland. Talvisia kuvia on, mutta missä aurinko luuraa, taitaa sekin olla pilvessä nykyisin?Oman kuvanikin jouduin uusimaan, koska kaksi varoitusta jo alla, kolmatta en arvannut odottaa;)Ei se...\nKehitysvamma sylky- vaiko piilovamma?\n20.11.2013 23:52 Ari Alsio Kulttuuri\nKun olin pieni poika, minulle opetettiin, että vammaisuuden kustannuksella ei saa ilveillä, eli ei saanut leikkiä tai vitsailla vammaisuudella. Siihen aikaan vammaisuus oli häpeä ja se usein pimitettiin jopa lähinaapureilta ja ainakin suurelta...\nHerkkiä uhkaakin jeeppi\n18.11.2013 20:00 Ari Alsio Vapaa-aika\nAlvar vaati, Talvivaarapantava kuriin, rintakipu vaanvelkasaneeraus heti, ratkaisu valheeseenJan Vapaavuori, pui vaan varojajokapäiväistä elettä, pitää etsiä velkojatrahoituksella kalassa, osakekurssit alhaallasinkki ja nikkeli-klinikka...\n15.11.2013 22:09 Ari Alsio Urheilu\nKuka tietää mitä taitoluistelun eri hypyt ovat ja miten ne eroavat toisistaan? Luulen, että useammat vain tyytyvät selostajan toteamukseen, sillä oma silmä ei ehdi mukaan kierroksia laskemaan.Tasajalkahyppy on jokaisen helppo havaita, kun Teemu...\n14.11.2013 23:43 Ari Alsio Kulttuuri\nMuovikassini parhainopin sinut jo varhainpaperikassit ei kestäeikä niitä edes pestähienoa on muoviin pakatakuten valmisvaippaan lapsen kakataMuovipussissa kaikki säilyyihmisen järki vain joskus häilyysyyttäen pussia roskaamisestaeihän se pussi...\n13.11.2013 16:18 Ari Alsio Vapaa-aika\nAjanlaskumme ei toimi, meillä on siis ongelma, jota kukaan ei korjaa. Jos joku väittää, että ajanlaskumme täsmää, niin mihin tarvitsemme kesäaikaa?Tai miksi meillä on eripituiset kuukaudet ja karkauspäivä joka neljäs vuosi?Aika olisi helppo laittaa...\nHerodes, -uusi Sinuhe?\n12.11.2013 22:14 Ari Alsio Kulttuuri\nOnko uusi Finlandia-palkinnon voittaja mahdollisesti Asko Sahlberg ja hänen teoksensa Herodes (WSOY,2013)?Sinuhea on vaikea voittaa, joten kirjailija on ottanut aimo haasteen kirjoittaessaan kirjaansa. No, Asko saa kirjoittaa mistä haluaa ja Asko...\nAika on harha\n11.11.2013 23:32 Ari Alsio Vapaa-aika\nAika on harhaa,pelkkää pilvitarhaa,lampaat laskee uneton,yhteen viet bruton sekä neton. Aika vain on harhakuva,kuten mies ohi ampuva,maailmankaikkeutta et voi mitata,ajallasi yrität sä avaruuden niitata! Aika meidän on vain hahtuvaa,...\n10.11.2013 18:43 Ari Alsio Vapaa-aika\nTyö on toimintaa, josta saa ansiotuloja. Työ voi myös olla talkootyötä, josta saa vain hyvän mielen. Työ on siis toimintaa leivän ja mielenterveyden eteen.Kun kaikille ei riitä työtä on alettu maksamaan työttömyyskorvausta menetetystä...\n9.11.2013 19:53 Ari Alsio Viihde\nIsänpäiväkakun resepti on lyhykäisyydessään seuraava: Pyydystetään kadulta tai kapeikosta lisääntymiskykyinen nainen. Huljutellaan hänen kanssaan munia. Odotetaan ensin yhdeksän kuukautta ja sitten seuraavaan isänpäivään saakka. Syödään...


Huhu: Numero putoaa pois uuden iPhonen nimestä? - Teknavi\nHuhu: Numero putoaa pois uuden iPhonen nimestä?\nApplen on huhuttu esittelevän maaliskuun puolivälissä uuden iPad-mallin, uuden iPhone-mallin sekä uusia rannekkeita Apple Watchille ja mahdollisesti myös uudistettuja MacBook-tietokoneita. Tuore raportti kuitenkin kertoo, että Apple olisi siirtämässä esittelyn ajankohtaa viikolla eteenpäin. Mahdollisesta tulevasta iPhone-mallista on myös tullut esiin uusi tiedonjyvänen.\n9to5Mac-sivuston mukaan aiemmin iPhone 6c:ksi ja sittemin iPhone 5se:ksi veikkailtu uusi iPhone-malli tulisikin olemaan mallinimeltään iPhone SE. Numeron 5 pudottaminen pois mallinimestä selkeyttäisi Applen puhelinmalliston nimiä, kun muut mallit ovat iPhone 6 ja 6s sekä niiden Plus-versiot. Huhujen mukaan iPhone SEkorvaisi mallistossa vanhan iPhone 5s:n ja olisi muotoilultaan hieman pyöristetty versio siitä. Järjestelmäpiirinä uudessa mallissa olisi iPhone 6s -malleista tuttu A9 ja tallennustilaa olisi tarjolla joko 16 tai 64 gigatavua.\nAppleInsider puolestaan raportoi Etelä-Koreasta kantautuvasta huhusta, jonka mukaan Apple järjestäisi seuraavan uusien tuotteiden esittelytilaisuuden tiistaina, 22. maaliskuuta, eli viikkoa myöhemmin kuin aiemmin on huhuttu. Uusien tuotteiden myynti alkaisi mahdollisesti saman viikon perjantaina.\niPhone SE:n lisäksi Applen odotetaan esittelevän uuden 9,7-tuumaisen iPad-mallin, joka ei olisikaan iPad Air 3, vaan pienempi versio iPad Prosta. Laitteen odotetaan sisältävän 12,9-tuumaisesta iPad Pro -mallista tuttuja ominaisuuksia, kuten tuki Smart Keyboard -näppäimistölle ja Apple Pencil -ohjauskynälle.


kesäkuu « 2013 « Alex Stubb\nIlman euroa Suomen asema olisi paljon huonompi\nTässä tänään Helsingin Sanomissa julkaistu tekstini siitä, miten euro on vakauttanut Suomen taloutta.\nHS Vieraskynä 26.6.2013\nEuro on tuonut Suomen talouteen ennennäkemätöntä vakautta. Uudistusten ansiosta euroalueella on tulevaisuudessa entistäkin paremmat valmiudet kohdata kriisejä.\nViime aikojen keskustelun perusteella voisi luulla, että euro on Suomen historian huonoin valuutta. Faktat kertovat toista: euro on ollut kaikkien aikojen vakain valuutta.\nSuomen rahayksikkö on ollut kautta historian sekä taloudellinen että poliittinen valinta. Suomi otti oman valuutan käyttöön Venäjän suostumuksella vuonna 1860. Rinnalla käytettiin aluksi ruplaa.\nMarkasta puhuttaessa on hyvä muistaa sen koko historia, jossa riitti ylä- ja alamäkiä. Markka oli olemassaolonsa ajan ulkopuolisten voimien ja maailman talouskehityksen riepoteltavana.\nKultakantaan sidottuna markka oli ensin samanarvoinen Ranskan frangin kanssa, sitten Englannin punnan. Toisen maailmansodan jälkeen Suomi devalvoi useita kertoja, ja 1950-luvulla markan arvo oli pudonnut sadasosaan verrattuna ensimmäistä maailmansotaa edeltäneeseen aikaan. 1960?70-luvuilla devalvointeja tehtiin neljä. Vuoden 1992 devalvaation jälkeen markka päästettiin kellumaan.\nSuomen talouden ja valuutan käänteet ovat aina riippuneet muiden, meitä suurempien talouksien kohtaloista. Euroaikana Suomi on ollut itse mukana päättämässä, mitä sen valuutalle tapahtuu. Mikään muu järjestely ei antaisi meille yhtä varmaa asemaa ja jalansijaa.\nEuro on tuonut hintavakauden, joten inflaatio on pysynyt vähäisenä. Vielä 1970?80-luvuilla joidenkin EU:n jäsenmaiden inflaatio oli nopeaa, jopa yli 20 prosenttia. Euron aikana inflaatio on pysynyt parissa prosentissa.\nKun inflaatio on ollut heikkoa, myös korot ovat pysyneet pieninä. Tämä tarkoittaa, että ihmiset voivat ottaa helpommin ja halvemmalla lainaa. Myös yritykset hyötyvät, koska ne kykenevät investoimaan ja tarjoamaan työtä.\nEuroalueella tehtävät ratkaisut vaikuttavat voimakkaasti myös niihin eurooppalaisiin maihin, jotka eivät kuulu euroon. Suomelle on tärkeää olla mukana päättämässä omista asioistamme. Olemme euroalueen ainoa AAA-luottoluokitettu maa, jonka kaikki luottoluokittajat määrittelevät vakaaksi. Vaikutusvaltamme on paljon kokoamme suurempi.\nParin viime vuoden aikana EU-keskustelu on keskittynyt kriisimaiden tilanteen vatkaamiseen. Totta on, että euroalueella on ollut ongelmia, ja niistä on otettava opiksi. Akuutein kriisi on ohi, mutta työtä riittää yhä.\nEuroalueen kehittämiseksi on tehty poikkeuksellisen paljon poikkeuksellisen nopeasti. Nyt on annettava aikaa lainsäädännön toimeenpanolle. Uudistusten vuoksi euroalueella on huomattavasti paremmat valmiudet kohdata kriisejä kuin finanssikriisin puhjetessa.\nJulkisen talouden kestävyyteen ja makrotalouden epävakaisuuksiin kiinnitetään nyt aiempaa enemmän huomiota. Talouspolitiikan koordinaatiota on vahvistettu, rahoitusmarkkinalainsäädäntöä on ryhdytty uudistamaan, pankkien vakavaraisuutta on alettu vahvistaa ja pankkiunionihanke on käynnistetty.\nEuroalueen taloutta on kehitettävä edelleen torjumaan kriisejä ja kestämään paremmin normaalia talouden vaihtelua. Parhaita keinoja ovat kilpailukyvyn kohentaminen ja sen mukana tuleva kasvu.\nParaskaan rahaliitto ei kestä, jos sen jäsenmaat ovat kroonisen kilpailukyvyttömiä ja elävät yli varojensa. Kasvua eivät luo hallitukset tai viranomaiset: ne voivat luoda vain edellytyksiä muun muassa sääntelyn, verotuksen, työelämän joustojen, innovaatioympäristön ja koulutuksen avulla.\nEtelä-Euroopan kriisimaissa on tehty viime vuosien aikana tuskallisiakin uudistuksia, jotka ovat parantaneet kilpailukykyä. Suomenkaan ei ole varaa jäädä lepäämään laakereillaan, vaan meidän on otettava tosissamme komission suositukset muun muassa eläkeiän nostosta. EU:n sisämarkkinoista pitää ottaa kaikki hyöty irti ja kaupan sekä investointien vapauttamista täytyy ajaa.\nKolme vuotta sitten mietittiin, säilyykö euro valuuttana. Nyt ajatus on väistynyt. Euroalue vahvistuu uusien jäsentensä ansiosta. Uudet jäsenet ovat merkki siitä, että yhteisvaluuttaan luotetaan.\nViime viikon kuuma puheenaihe oli kauppapolitiikka. Viikonloppuna se oli tasavallan presidentin järjestämässä Kultaranta-keskustelutilaisuudessa ulko- ja turvallisuuspolitiikka. Loppuviikon agenda taas muodostuu Eurooppa-asioiden ympärille. Tänään eduskunta nimittäin käsitteli EU-selontekoa, joka määrittelee Suomen EU-politiikan suuntaviivat.\nKokonaisuudessaan selonteon voi lukea täältä. Tärkeintä raportissa on mielestäni se, että Suomi haluaa edelleen kehittää yhteistä unioniamme rakentavalta pohjalta, ei hajoittaa sitä. Neljä kokonaisuutta on hyvä nostaa esiin raportista.\nEnsimmäisenä on oikeusvaltioperiaate. Se tarkoittaa kansalaisten oikeuksien turvaamista. Raportissa todetaan, että oikeusvaltioperiatteen toteutuminen tulee varmistaa koko unionissa. Nykyisellään jäsenmaiksi pyrkiviltä edellytetään periaatteen noudattamista yhtenä keskeisimpinä jäsenyyskriteerinä, mutta kun kerran on jäseneksi päässyt, ei systemaattista valvontaa enää ole. Tämä tarkoittaa käytännössä sitä, että yksittäisen jäsenmaan demokratiakehitykseen on mahdotonta puuttua ilman, että maassa tapahtuu varsin pitkälle meneviä ihmisoikeusloukkauksia.\nTämän vuoksi EU:hun pitäisi luoda voimassa olevien perussopimusten puitteissa seurantajärjestelmä, joka kattaisi kaikki jäsenmaat. Järjestelmä mahdollistaisi mahdollisimman varhaisen puuttumisen ongelmiin. Oikeusvaltioperiaatteen noudattamatta jättäminen, perus- ja ihmisoikeuksien loukkaaminen sekä vähemmistöjen syrjiminen eivät kuulu mihinkään maahan, vähiten Euroopan unioniin.\nToinen tärkeä asia ovat digitaaliset sisämarkkinat. Ne ovat valtava mahdollisuus koko Euroopalle, mutta etenkin Suomen kaltaiselle korkean koulutuksen ja digitaalisen osaamisen kärkimaalle. EU-komission arvioiden mukaan digitaaliset sisämarkkinat lisäisivät tehokkaasti toimiessaan EU:n bruttokansantuotetta 500 miljardilla eurolla vuoteen 2020 mennessä.\nOlisi mahtavaa, jos Suomi voisi olla suunnannäyttäjä alalla ja pystyisimme kansallisesti purkamaan ja uudistamaan alan sääntelyä. Ei ole mitään järkeä kytkeä ratkaisuja teknologiaan ja laitteisiin, koska kuten kaikki tiedämme, teknologia vanhenee tänä päivänä nopeammin kuin lainsäädäntö astuu voimaan. Jos jokaisessa 27 EU-maassa on toisistaan poikkeavat säännökset, on turha miettiä, miksi myös alan innovointi tai tuotekehitys Euroopassa on pirstaleista. Myös globaalien toimijoiden mielenkiinto kehittää tuotteita eurooppalaisille markkinoille jää vaisuksi, kun jokaisessa maassa edellytetään hiukan erilaista tuotetta tai menettelyjä. Valitettava vaikutus on, että kuluttajat kärsivät sekä suppeasta tuotevalikoimasta että korkeista hinnoista.\nKolmantena kokonaisuutena esiin nousee energiapolitiikka. Se tarkoittaa tänä päivänä yhä enemmän myös turvallisuuspolitiikka. Jos joku sammuttaa valtion valot, yhteiskunta halvaantuu hetkessä. Onkin löydettävä tasapaino markkinatoiminnan ja toimitusvarmuuden välillä, vaikka se ei ihan yksinkertaista olekaan.\nSelonteossa ehdotamme, että Euroopan unionille on luotava toimivat energian sisämarkkinat. Sisämarkkinat vahvistaisivat EU:n asemaa, laskisivat energian hintaa ja parantaisivat toimitusvarmuutta. Oleellista on, että eteenpäin mennään markkinaehtoisesti ja läpinäkyvästi niin, että kansalliset tukipolitiikat ja kapasiteettimekanismit eivät kehitystä estä.\nNeljäntenä vaan ei vähiten tärkeimpänä mainitsen vapaan liikkuvuuden. Vapaa liikkuvuus mahdollistaa ihmisten muuttamisen työn perässä sinne, missä työtä on tarjolla. Vapaa liikkuvuus on jo olemassa, mutta yhä esimerkiksi vaikeudet saada ammattipätevyyttä hyväksyttyä toisessa jäsenmaassa, hankaloittavat liikkuvuutta käytännössä. Muutoinkin byrokratian ja erilaisten vaatimusten tulisi olla minimaalista tällä EU:n ydinalueella, josta me suomalaisetkin käytännössä hyödymme. Näen myös, että EU:ta kiusaavaan nuorisotyöttömyyteen voidaan tarttua nimenomaan vapaan liikkuvuuden kautta. Nuorison liikkuvuus on luonnostaankin suurta ja sen edellytyksiä tulisi ennestään parantaa.\nSelonteko on kaiken kaikkiaan hyvä ohjenuora ja vahvistaa Suomen integraatiomyönteistä ja Euroopan unioniin ja euroon sitoutunutta linjaamme. Jos minulta kysytään, se olisi voinut olla rohkeampi, mutta tämä ei taida EU-nörtin suusta kuultuna olla varsinainen uutinen.\nP.S. Jos olet kuulolla, avaahan Ylen ykkönen huomenna aamulla. Olen Ykkösaamussa puhumassa selonteosta heti kahdeksan uutisten jälkeen.\nKauppaneuvottelut Yhdysvaltojen kanssa käyntiin\nEdellisessä blogimerkinnässäni kuvattu vipinä kaupan ympärillä jatkuu. Eilinen EU:n kauppaministereiden kokous Luxemburgissa venyi kaksitoistatuntiseksi juuri siitä syystä, että kansainvälinen kauppa herättää nyt niin paljon intohimoja. Hyvä niin.\nSuurin osa ajastamme kului tietysti luonnostellessamme neuvotteluvaltuuksia EU:n ja Yhdysvaltojen välistä kauppa-ja investointisopimusta varten. Julkaisin neuvottelutuloksesta erillisen tiedotteen, joten tyydyn tässä kirjaamaan muutamia ajatuksia tulokseen johtaneesta prosessista. Siitä on paljon opittavaa, koska mitään näin suurta ei ole kauppapolitiikassa yritetty pitkään aikaan.\nEU-USA-sopimuksen tärkeydestä vallitsee täysi yksimielisyys, ja se on ilahduttavasti pantu merkille myös mediassa. Kun vaihdannan ja investointien esteet poistuvat suurimpien talousmahtien väliltä, on lupa odottaa aitoa hyvinvoinnin lisääntymistä: kaupan kasvua, uusia työpaikkoja ja kokonaistuotannon lisäystä. Nämä ovat juuri niitä asioita, joita Suomi, Eurooppa ja Yhdysvallat nyt kipeästi tarvitsevat.\nMiksi neuvottelumandaatista oli sitten niin vaikea sopia?\nOn hyvä palauttaa mieliin, että tiukasta neuvottelumandaatista sopiminen on EU:lle ominainen käytäntö. Kaikki kansainväliseen sopimukseen tähtäävät vaiheet on kirjattu tiukasti EU:n perustamissopimukseen. Jäsenvaltiot antavat prosesin alussa Euroopan komissiolle tarkat ohjeet tavoiteltavan sopimuksen sisällöstä. Sitten komissio neuvottelee vastapuolen kanssa ja pitää jäsenvaltiot ja Euroopan parlamentin ajan tasalla neuvottelujen etenemisestä. Lopulta saavutettu neuvottelutulos edellyttää jäsenvaltioiden ja parlamentin hyväksyntää.\nSuomessa neuvottelutulos hyväksytään aikanaan sekä valtioneuvostossa että eduskunnassa. USA-sopimuksen merkityksen vuoksi olen vienyt mandaattiluonnokset hyvin aikaisessa vaiheessa sekä hallituksen että eduskunnan käsittelyyn. Siksi meille ei enää tässä vaiheessa tullut yllätyksiä.\nMyös Yhdysvalloissa nämä neuvottelut ovat saaneet poikkeuksellista huomiota. Sekä Obaman hallinto että kongressi järjestivät aiheesta hiljattain laajat kuulemiset, joissa kansalaisjärjestöjen asema oli erityisen näkyvä. Myös Suomessa kansalaisjärjestöjä kuultiin noin kuukausi sitten. Yhdysvalloissa neuvotteluvaltuutus on kuitenkin paljon Eurooppaa väljempi, ja heitä kiinnostaa ennen kaikkea neuvottelujen lopputulos. Ehkä meilläkin olisi tästä asenteesta opittavaa.\nPanin merkille, että Yhdysvalloissa kiinnitettiin kuulemisissa erityistä huomiota maatalouteen ja siihen liittyviin asioihin kuten eläin- ja kasviterveyteen. Ehkä EU:n jonkinlaista kauppapoliittista kypsymistä heijastaa se, että emme joutuneet Luxemburgissa riitelemään maataloudesta laisinkaan.\nSuuren riidan saimme sen sijaan aikaan audiovisuaalisista palveluista ja kulttuurisesta monimuotoisuudesta. Ne ovat eräille jäsenvaltioille tunnetusti erittäin herkkiä aiheita, ja Euroopan parlamentti on tukenut niitä koskevia suojauspyrkimyksiä.\nSuomelle ei olisi tuottanut mitään ongelmaa neuvotella audiovisuaalialan kaupasta Yhdysvaltojen kanssa. En usko, että yhteisistä säännöistä sopiminen uhkaisi eurooppalaista kulttuurituotantoa millään lailla – semminkin kun kulttuuria ja av-palveluja koskevia suojalausekkeita oli kirjattu mandaattiluonnokseen kasapäin.\nEmme myöskään osaa edes aavistaa, miten digitalisoituminen tulee lähivuosina muuttamaan koko kulttuurin tuotannon ja kulutuksen kenttää. Yhdysvallat ei ole esittänyt mitään kulttuurituotantoa koskevia vaatimuksia, koska sille sopii nykytilannekin hyvin. Useimmissa EU-maissa esimerkiksi yli puolet esitettävistä elokuvista on amerikkalaisia. Suomessa näytetään poikkeuksellisen paljon kotimaisia elokuvia, ja siksikin uskon, että kansainvälistymisessä meillä olisi vain voitettavaa. On esimerkiksi mahdollista, että elokuvat ja meille rakkaat digitaaliset pelit sulautuvat tulevaisuudessa yhteen.\nKauppaneuvosto päätti kuitenkin jättää audiovisuaaliset palvelut neuvottelujen ulkopuolelle. Sitä ei kannata jäädä itkemään. Av-sektori jää toistaiseksi neuvottelujen ulkopuolelle, mutta komissio voi neuvottelujen aikana esittää sen lisäämistä. Nyt tärkeintä on säilyttää neuvottelujen myönteinen henki ja estää muiden alojen sulkeminen neuvottelujen ulkopuolelle. Siihen tarjoituu hyvä tilaisuus heti maanantaina, kun presidentti Obama saapuu G8-huippukokoukseen Pohjois-Irlantiin.\nOlen kaiken jälkeenkin erittäin iloinen, että pääsimme eteenpäin. EU-Yhdysvallat-sopimus ei tule olemaan taas yksi vapaakauppasopimus. Se on ensimmäinen kansainvälinen sopimus, joka ottaa aidosti huomioon talouden uuden luonteen – globalisoituneen maailman, arvontuotannon hajautumisen sekä palvelujen ja tavaroiden sulautumisen yhteen.\nMahtavaa, että kauppapolitiikasta on tullut vetävä aihe pitkästä aikaa. Viime viikolla puhuttiin EU:n ja Kiinan aurinkopaneelikiistasta ja eteläeurooppalaisista viineistä. Tällä viikolla kartalla on EU:n ja Yhdysvaltojen välinen vapaakauppasopimus, jota käsitellään perjantaina Euroopan unionin ulkoasiainneuvostossa. Ulkoasiainneuvosto kokoontuu kauppaministerien kokoonpanossa Luxembourgissa, ja sinne suuntaan minäkin. Suomen tavoitteena on, että hyväksymme perjantaina neuvottelumandaatin. Se tarkoittaisi kaupan vapauttamisneuvotteluiden aloittamista mahdollisimman pian. Sopimus antaisi kasvusykäyksen koko unionin taloudelle. Kirjoitin helmikuussa blogin sopimuksen hyödyistä.\nVapaakaupasta puhuttaessa on kiinnitetty huomiota reunaehtoihin. Kauppaneuvotteluissa suurin osa ajasta menee tyypillisesti siihen, että kaikki osapuolet esittelevät omia herkkyyksiään. Ne koskevat useimmiten aloja, joilla oman maan rajojen sisällä tapahtuvaa tuotantoa halutaan tavalla tai toisella suojella tai suosia.\nSuomi on tunnetusti riippuvainen vapaakaupasta. Suomikaan ei silti halua vapaakauppaa mihin hintaan hyvänsä. Tämä pyrkimys eräänlaiseen tasapainoon näkyy hallitusohjelmassa, jonka mukaan ?Suomi tukee vapaakauppaneuvottelujen etenemistä? mutta ?kiinnittää erityistä huomiota siihen, että suomalaisten yritysten ja työntekijöiden etuja valvotaan?.\nTunnetuin monenkeskisten kauppaneuvottelujen näyttämö on Maailman kauppajärjestö WTO. Sen piirissä käytävät neuvottelut eivät ole aidosti edenneet pitkään aikaan. Siihen on yksinkertainen syy: kun kaikki osapuolet käyvät kauppaa vastavuoroisilla myönnytyksillä, neuvotteluista muodostuu nollasummapeli, jossa on kierros kierrokselta vähemmän jaettavaa. WTO:n väistyvä pääjohtaja Pascal Lamy on kuvannut monenkeskisen kauppajärjestelmän ydinongelmaa viiltävästi: kauppajärjestelmää yritetään pyörittää softalla, joka on peräisin menneiltä vuosisadoilta. Asian voi sanoa vielä ilkeämmin: kansainvälistä kauppaa hallitessaan kansalliset johtajat yrittävät ylläpitää harhakuvaa eli illuusiota vallasta. Tälle illuusiolle on nimi: merkantilismi.\nMerkantilismi oli itsevaltiuden ajan kauppa- ja teollisuuspolitiikkaa, jonka kukoistuskausi sijoittuu noin kolmensadan vuoden taakse. Merkantilismin tavoitteena oli ylijäämäinen kauppatase eli viennin oli oltava tuontia suurempi. Tämä saavutettiin monopoleilla, tulleilla ja kauppakielloilla, joilla haluttiin estää haitallista kilpailua. Lisäksi pyrittiin voimakkaasti edistämään teollisuutta, erityisesti tuonnin korvaamiseksi kotimaisella tuotannolla. Taustalla oli käsitys, jonka mukaan maailman varallisuus on vakio, ja kaikkien piti haalia siitä itselleen mahdollisimman suuri osa.\nMerkantilismin voi tiivistää kauppiaan sananlaskuun: vapaa kauppa on hyväksi ? erityisesti ulkomailla. Vienti on hyvä, tuonti on paha. On hämmästyttävää, miten vahvasti merkantilistiset äänenpainot pyörivät kauppaa koskevassa keskustelussa tänäkin päivänä. Ne ovat itse asiassa tehneet kyseenalaisen comebackin. Yllä kuvatulla retoriikalla on eräänlaista viihdearvoa mutta asia on valitettavasti Suomen kaltaisen talouden kannalta vakava. Mitä tapahtuu todellisuudessa?\nLähdetään perusteista. Liittyessään Euroopan unioniin Suomi tuli maailman suurimman talousmahdin jäseneksi. Suurimmalle osalle maailman valtioista EU on suurin kauppakumppani. EU on myös pysynyt tukevasti maailman suurimpana sekä tavarojen että palvelujen kaupan osapuolena. Talouskriisi ei ole muuttanut tätä asiantilaa miksikään.\nKaiken kukkuraksi EU:n kauppataseen ylijäämä on kasvanut tasaisesti myös kuluneen kymmenvuotiskauden aikana. Ylijäämän kasvu on itse asiassa kiihtynyt aivan viime aikoina. Valoisassa yleiskuvassa on kuitenkin synkkiä varjoja. EU:n jäsenvaltioiden vientimenestyksen välillä on suuria eroja. Karkeasti ottaen niin sanotuilla uusilla jäsenvaltioilla on mennyt hyvin ja vanhoilla huonosti. Suomi kuuluu vanhoihin jäsenvaltioihin. Suomen on pidettävä huoli omasta kilpailukyvystä tekemällä muun muassa rakenteellisia uudistuksia. Samalla kun rakenteita uudistetaan on tartuttava esimerkiksi pelialan kaltaisiin uusiin mahdollisuuksiin ja vietävä näitä eteenpäin.\nMyös EU:n ulkopuolella trendi on selvä. Yhdysvaltojen ja Japanin vienti yskii, ja Kiina on karannut täysin omaan sarjaansa.\nEuroopan unioni on kuitenkin reagoinut tilanteeseen täysin oikein: kun monenkeskinen kaupan vapauttaminen ei onnistu, sitä on tehtävä kahdenvälisesti. Mitä on saatu aikaan? EU:n vapaakauppaneuvottelut polkaistiin todenteolla käyntiin vuonna 2006, johon osuu muuten Suomen edellinen puheenjohtajakausi. Silloin noin neljännes EU:n ulkoisesta kaupasta oli vapaakauppasopimusten piirissä. Nyt tuo osuus on noin kolmannes, ja jos kaikki nyt käytävät neuvottelut saadaan onnellisesti päätökseen, noin puolet EU:n ulkomaankaupasta on vapaata. Tilanne on Suomen kannalta huomattavasti valoisampi.\nEU:n vapaakauppasopimuksesta on oikeasti iloa. Otetaan vaikkapa vapaakauppasopimus Etelä-Korean kanssa. Vain vuosi sopimuksen voimaantulon jälkeen EU:n vienti vapautetuissa sektoreissa on karkeasti kaksinkertaistunut, ja EU:n kokonaisvienti sekä Koreaan että muuhun maailmaan on saanut aidon piristysruiskeen. Esimerkiksi Japanin ja Yhdysvaltojen kanssa käytävien vapaakauppaneuvottelujen hyvinvointivaikutukset ovat ainakin yhtä merkittäviä. Ne kattavat kaupan lisäksi investoinnit, ja nettohyöty voi parhaimmillaan nostaa kokonaistuotantoa jopa prosentin.\nKiinan ja Intian kanssa käytävät neuvottelut ovat myös omassa sarjassaan. Noin kolmannes globaalista kasvusta tulevan 15 vuoden aikana tapahtuu näissä maissa, ja kauppaneuvotteluista riippuu kuinka suuren osan Eurooppa tuosta kasvusta saa.\nKun muistetaan suuri kuva, voidaan käydä myös aitoa keskustelua siitä, mitä rajoja Suomi ei kauppaneuvotteluissa missään olosuhteissa ylitä. Minulla on vain yksi perälauta: emme halua kauppaneuvotteluilla ainakaan heikentää ihmisoikeuksien kunnioitusta maailmassa.\nAurinkopaneelit, Kiina ja polkumyynti\nViime päivinä kansanvälisessä keskustelussa on ollut yksi kauppa-aihe ylitse muiden eli EU:n ja Kiinan välinen kauppakiista aurinkopaneeleista.\nEU-komissio asetti 4.6. väliaikaiset polkumyyntitullit Kiinasta peräisin oleville aurinkopaneeleille. Tullit ovat elokuun 5. päivään asti 11,8 % ja siitä marraskuun loppuun peräti 37,3 ? 67,9 %. Aurinkopaneelit ovat iso bisnes: vuonna 2011 Kiina toi EU:hun aurinkopaneeleja ja niiden komponentteja 21 miljardin euron arvosta.\nTulleista on tullut pelkkiä aurinkopaneeleja suurempi kysymys EU:n ja Kiinan välille. Kiina aloitti heti vastatoimet ja jätti EU:sta peräisin olevaa viiniä koskevan polkumyynti- ja tasoitustullihakemuksen. Euroopan viinintuottajamaille tämä on paha uhka. Kiistan eskaloituessa sillä voi olla vaikutuksia EU:n ja Kiinan välisiin kauppasuhteisiin kokonaisuudessaan ja sitä kautta myös Suomen kaltaisen maan taloudellisille intresseille.\nSuomi, kuten myös suurin osa muista EU-maista, vastusti komission ehdotusta polkumyyntitulleista. Katsomme, että toimien asettaminen ei ole EU:n kokonaisedun mukaista. Vaikka eurooppalaiset aurinkopaneeleja valmistavat yritykset ovat joutuneet hankaluuksiin halpojen kiinalaispaneelien takia, eivät polkumyyntitullit ole arviomme mukaan eurooppalaisten asentajien, käyttäjien ja kuluttajien edun mukaista. Ne eivät myöskään tue tavoitteitamme uusiutuvan energian käytön lisäämisestä.\nEU:ssa on käynnissä rinnakkainen tasoitustullitutkinta, jossa arvioidaan sitä, saako kiinalainen aurinkopaneeleja valmistama teollisuus valtiontukia. Tasoitustullien osalta määräaika ratkaisuille on elokuun alussa.\nKauppapolitiikassa ja erilaisissa tuontisuojainstrumenteissa on aina otettava huomioon yhteiskunnan kokonaisetu. Jos suojelemme yhtä kotimaista tai eurooppalaista teollisuudenalaa kerrallaan, heikennämme askel askeleelta koko maailmankaupan vapautta. Tämä ei ole eurooppalaisten eikä varsinkaan suomalaisten etu. On hyvä, että instrumentti on olemassa, mutta sitä tulisi käyttää vain hyvin poikkeuksellisissa tilanteissa.\nKomissiolla on toimivalta asettaa väliaikaiset toimet korkeintaan kuudeksi kuukaudeksi jäsenmaiden kannoista riippumatta. Tätä pidempiaikaisia toimia ei voi nykylainsäädännön mukaan asettaa jäsenmaiden enemmistön tahdon vastaisesti.\nKiista on saatava ratkaistua mahdollisimman nopeasti EU:n ja Kiinan välillä. Maailmantalous ei kaipaa kauppasotaa maailman suurimman ja kolmanneksi suurimman talouden välille. Etelä-Euroopan maat tarvitsevat mahdollisimman laajaa markkinoillepääsyä omille tuotteilleen, kuten viinille.\nTerveiset Ural-vuorten toiselta puolen Venäjän Jekaterinburgista! Saavuin juuri tänne neljännelle itänaapuriimme suuntautuvalle vienninedistämismatkalleni. Tässä hieman ennakkofiiliksiä sekä lyhyt katsaus Venäjään, Jekaterinburgiin ja itse matkan ohjelmaan.\nVenäjä on Suomen suurin kauppakumppani ja toiseksi suurin vientimarkkina heti Ruotsin jälkeen. On siis luonnollista, että vienninedistämismatkoja tehdään juuri naapurimaahamme. Tätä yritykset ovat toivoneet. Suomalaisyrityksiä maassa toimii yli 600, joiden arvioidaan työllistävän noin 50 000 henkilöä.\nVenäjällä on yhteensä viisitoista miljoonakaupunkia, joista Jekaterinburg on neljänneksi suurin. Se on Sverdlovskin alueen pääkaupunki ja Uralin hallinnon, liike-elämän sekä kulttuurin keskus. Alue on yksi Venäjän dynaamisimmista teollisuuskeskuksista ja väkiluvultaan noin 4,5 miljoonaa. Se tunnetaan erityisesti metallien jalostuksesta, kaivosteollisuudesta, koneenrakennuksesta sekä hyvästä logistisesta sijainnistaan Ural-vuorten keskiosassa. Vuonna 2018 jalkapallon MM-kisojen otteluita järjestetäänkin Jekaterinburgissa, ja kaupunki on lisäksi ehdolla vuoden 2020 Expo-maailmannäyttelyn järjestäjäksi.\nMukana matkalla on noin 60 suomalaisen yrityksen ja organisaation delegaatio. Yritykset edustavat muun muassa rakennus-, energia-, cleantech-, ruoka- ja elintarviketeollisuus-, koulutus-, matkailu- ja kaupan aloja. Koko listan matkalla mukana olevista yrityksistä näet matkan lehdistötiedotteesta. Team Finland -matkan tarkoitus onkin auttaa suomalaisia yrityksiä viennin edistämisessä sekä investointien tuomisessa Suomeen. Työ tehdään avaamalla uusia ovia yrityksille, luomalla kontakteja paikallisiin vaikuttajiin sekä ylläpitämällä aikaisemmin luotuja hyviä suhteita. Tästä vienninedistämismatkoilla onkin oikeastaan kyse.\nHuomisen ohjelma sisältää yhteensä kolmetoista eri tapaamista ja tilaisuutta. Sverdlovskin alueen kuvernöörin Jevgeni Kuiva?evin kanssa isännöimme yhdessä Finnish Business in Yekaterinburg ?yritysfoorumin. Tapaan myös aluehallinnon ja kaupungin johtoa, luennoin Uralin federaatioyliopistossa, vierailen Outotecin kaivos- ja metallurgia-alalla toimivassa osakkuusyrityksessä Uralelectromedissa, paikallisella Stockmannilla, muuraan peruskiven YIT:n rakennustyömaalla, sekä avaan Suomen uuden viisumikeskuksen.


Puu-Käpylässä tarjolla myös jazzviihdettä - Jazzrytmit\nPuu-Käpylässä tarjolla myös jazzviihdettä\nKuvat: Martti Koljonen/JR\n– Suomen PerinneJazz ry (SPJ) esittää kuukausittain ravintola Nyyrikissä musiikkiaiheisia lyhytelokuvia ja jazzkonsertin. Ravintolasalin pöydät on katettu ruokailua varten klo 17.30 alkaen ja leffan jälkeen siirrytään alakerran jazzclubiin. Siellä kuullaan tasokas jazzkonsertti ja illan päätteeksi halukkaat voivat näyttää osaamistaan jameissa, kertoo tapahtumien tuottaja Jaakko Rinne.\nLegendat Iltatähdessä 28.2.2018\n– Jazzkellari ”Iltatähti” syttyi uudelleen kultturelliin Puu-Käpylään kaksi vuotta sitten, jolloin järjestimme ensimmäiset konserttijamit Nyyrikin Iltatähdessä helmikuussa 2018.\n– Esiintyjinä oli peräti kolme Suomen Jazzlegendan arvolla palkittua muusikkoa, Kaarlo Kaartinen, Sven Nygård ja Veikko Hakkarainen. Heitä säesti kaksi tulevaa ”legendaa”, Jorma Katrama ja Pekka Sarras.\n– Meillä oli teatteriesityksiä ja jazzklubitoimintaa jo ennen SPJ:n tänne tuloa, sanoo ravintoloitsija Tuomas Aunila. – Vanhempani aloittivat vuonna 1977 perheyritykseemme kuuluvalla Taverna Pohjan Akalla.\n– Nyyrikki perustettiin vuonna 1992 teatterikonseptilla. Nykyisin Nyyrikissä on vuosittain noin 60 esitystä, joissa nähdään Suomen teatterilavojen kirkkaimpia tähtiä.\n– Jazzklubitoimintamme käynnistyi vuonna 2012 ”KuutamoJazz” minifestareilla ja jatkui seuraavana vuonna ”JälkilöyJazzeina”, joita vetivät Jazzaktivistit Reija Lang & André Sumelius.\n– Yhteistyömme SPJ:n kanssa on sujunut hyvin ja joustavasti. Tilamme sopivat myös jazztapahtumiin, erinomaiset julkiset yhteydet niin bussilla, ratikalla kuin junallakin. Myös pysäköintipaikkoja löytyy lähistöltä, Aunila täydentää.\nTuomas Aunila (vas.) ja Jaakko Rinne\nJaakko Rinne (s. 1942) on taustaltaan ATK-mies ja pianoa soittava aktiivinen harrastajamuusikko. Hänellä on ollut useita omia jazz- ja swing-musiikkia soittavia yhtyeitä.\nRinteellä oli jo pitempään kytenyt ajatus voimien yhdistämisestä perinteistä jazzia soittavien muusikoiden ja harrastajien kanssa.\n– Otin yhteyttä vuonna 2011 musiikkineuvos Seppo Hoviin, joka on kuulunut jo nuoresta pitäen maamme jazzpianistien kärkikaartiin.\n– Saimme houkuteltua mukaan joukon tuntemiamme jazzin harrastajia ja perustimme Suomen PerinneJazz ry:n talvella 2012.\n– Yhdistyksen tarkoituksena on vaalia perinteistä jazzia ja swing-musiikkia. Jäsenmäärämme on tällä hetkellä noin 380 henkilöä.\nRavintola Nyyrikin Iltatähden kevätohjelma 2020 (tuottajat: Jaakko Rinne, elokuvat: Pepe Teirikari)\n– Leffa 17.30 – 18.30 (Illallinen Nyyrikki-salissa)\n– Houseband 19.00 – 21.00 (Iltapala ja juomat Iltatähden Baarista)\n– Jamit 21.00 – 22.00 (Juomat Baarista)\nHuom! Nyyrikin keittiö on avoinna klo 19.30 saakka.\n– Alvis’s Dixie Stompers feat. Pasi Saarelma. Lyhytelokuva: ”Kulutuksen Sävel osa 2”\n– Barbeque JazzBand feat. Erja Uitto. Lyhytelokuva: “DDT”\n– Djangomania feat. Seija Vesterinen acc. Lyhytelokuva: ”VPK:n jamit 10-vuotta osa 1/2”\n– Broadway feat. Mia Lundell. Lyhytelokuva: ”VPK:n jamit 10-vuotta osa 2/2”\n– Corville Band, lyhytelokuva: ”Maestro ja maisema (Sibelius)”


Suomalaisilta verkkotietoutta haastaviin olosuhteisiin - Digitoday - Ilta-Sanomat\nJulkaistu: 14.12.2004 9:59\nKotimainen tietoliikennekonsultti Omnitelehttp://www.omnitele.fi ryhtyy auttamaan TELE Greenlandia rakentamaan uusia gprs/mms-palveluja sekä miettimään, kuinka operaattori pystyisi parhaiten siirtymään 3g-aikaan.\nTele Greenland tarjoaa grönlantilaisille lanka- ja mobiililiittymiä sekä tv-lähetyspalveluja. Operaattori kuvaa Omnitelen kanssa aloitettavaa hanketta kunnianhimoiseksi: verkkoa on tarkoitus päivittää, jotta tilaajat pääsisivät käsiksi uusimpiin ja parhaisiin mobiilipalveluihin. Tavoitteena on laajentaa verkkoa kattamaan kaukaisetkin kylät ja kukkulat, parantaa äänenlaatua sekä kasvattaa merkittävästi asiakaspohjaa.\n- Omnitelen tietotaito gprs:n, edgen ja umts:n saralla sekä heidän käytännön kokemuksensa teknologiatoteutuksista teki heistä luonnollisen valinnan. Yhtiö ei auta meitä pelkästään pitkän tähtäyksen verkkokehityksessä, vaan myös parhaiden käytännön ratkaisujen löytämisessä maamme haastaviin olosuhteisiin, sanoo TELE Greenlandin tekninen päällikkö Frank Gabriel.\nOmnitele pystyttämään Afrikan ensimmäistä edge-verkkoa\nSuomalainen Omnitele on tehnyt sopimuksen ghanalaisen Scancom-teleoperaattorin avustamisesta Afrikan ensimmäisen edge-verkon suunnittelussa ja rakentamisessa. Omnitele avustaa Scancomia tulevina kuukausina projektin suunnittelussa, radiotaajuus suunnittelussa sekä optimoimalla radioverkkoa käyttöä varten. Lue lisää ›


Shibari workshop, Sammatti, Lohja. Varausmaksu! — Kurjennokan villa ja pellava\n<iframe style="width:300px;height:360px" src="https://holvi.com/shop/kurjennokka/product/515770018dd454637482323d14a324fb/embedded/" frameborder="0"></iframe>\nShibari workshop, Sammatti, Lohja. Varausmaksu!\nShibari-festarit, ilmoittautuminen ja varausmaksu.\nShibari-festarit 27.-28.8.22 Paikka: Sammatin Taidenavetta Järjestäjä: Roihu kollektiivi Opettajat: Saara ja Jarno Kantanen. Live musiikki, äänimatka, fasilitointi: Hale Heikkilä Catering, fasilitointi: Saara Kiias\nTervetuloa viettämään intensiivinen ja ikimuistoinen viikonloppu hyvässä seurassa ja upeassa miljöössä Sammatin Taidenavetassa. Viikonlopun aikana harjoittelemme sidontatekniikan lisäksi turvallisen tilan luomista, rajojen asettamista ja niiden kunnioitusta, erilaisten tunnetilojen tulkintaa, kehon hallintaa mielen rauhoittamisen avulla, antautumista ja antamista. Kurssille voi tulla ystävän tai kumppanin kanssa.\nKurssi on tarkoitettu niille, jotka osaavat jo perus solmut (single ja double column tie, eteneminen (counter tension), futomomo ja 1-3 köyden TK, sidonta lattialla tuttua ja kiinnostus semi- ja full suspensioihin. Käymme läpi suspensioihin soveltuvia sidontoja, suspensiolinjan kiinnitystä ja turvallista roikottamista.\nPe Klo 19 vapaat tanssit/extatic dance by Hale Heikkilä. Soittimet yhdistettynä elektroniseen musiikkiin tuo ainutlaatuisen tunnelman tansseihin. Tule sellaisena kuin olet, ilmennä itseäsi vapaasti ilmapiirissä, jossa kaikki on sallittua.\nLa klo 11-14 shibari tekniikkaa, suspensio linjan kiinnitys/variaatiot klo 15-18 shibari suspensio klo 19 performanssi, live musiikki klo 20.30 sidontajamit\nSu klo 10-13 shibari suspensiot 13-14 lounas 14-17 sellomeditaatio, meditatiivinen sidonta/sessiointi/suspensio/äänimatka\nHinta: 290€/pari, sisältää la-su opetuksen, ohjelman, lämpimän ruuan päivällä. Illalla tarjolla pientä purtavaa. Pe illan tanssit eivät sisälly kurssin hintaan, mutta kurssilaisille tarjous 10€/hlö. Ilmoittautuminen beautyofshibari@gmail.com tai varausmaksu verkkokaupassa 150€. Loppusumma 140€ maksetaan ennen kurssia tai paikan päällä Sammatissa. Kymmenelle parille paikka! Muutokset tapahtumaan pidätetään.\nMajoitus 10km päässä Antskogissa, Villa Taika bed&breakfast. Huoneet 70-100€. Kerro ilmoittautumisen yhteydessä toiveestanne majoittua sähköpostiin beautyofshibari@gmail.com\nSaara Kantanen on shibari-sitoja ja opettaja. Shibarista on tullut hänelle elämäntapa ja intohimon kohde. Hän järjestää Kurjennokassa Billnäsissä sidontakursseja: naisille itsensä sitomista, pareille viikonloppukursseja, sidontaa myös privaatisti ja hoitona. Saara osallistuu tänä vuonna useisiin tapahtumiin tänä vuonna sekä kotimaassa että ulkomailla. Kursseja ja performansseja tilauksesta ympäri Suomen.\nJarno on erikoistunut japanilaiseen tatuointiin, mutta myös kulttuuriin, taiteeseen ja mytologiaan. Shibari on luonnollinen jatkumo esteettiselle tutkimusmatkalle. Sidonnat ovat japanilaiseen tyyliin yksinkertaisia ja kauniita. Jarnolle rooli sitojana on luonnollinen. Hän ottaa rohkeasti tilanteen hallintaansa, ja pystyy viemään sidottavan erilaisiin tunnetiloihin.\nHale Heikkilä on monipuolisen klassisen taustan omaava improvisointiin ja intuitiiviseen luomiseen hurahtanut muusikko, joka liikkuu sujuvasti luonnonäänien, erilaisten kulttuuriperinteiden, aikakausien ja tapojen välillä unohtamatta elektronisen ulottuvuuden mahdollisuuksia. Hale luo ja kannattelee tilaa laulaen, soittaen selloa, kosketin- ja rytmisoittimia. Hän rakastaa pitää tilaa isoillekin prosesseille. Luonto on hänelle tärkeä ja hän rakastaa työskennellä erilaisissa yhteyksissä, joiden intentiona on vahvistaa omaa sisäistä ääntä ja löytää oma sisäinen viisaustensa.\nSaara Kiias on järjestänyt menestyksekkäästi erilaisia päihteettömiä tapahtumia usean vuoden ajan. Hän tuo omalla olemuksellaan turvallisen, iloisen ja välittävän ilmapiirin tilaan. Saara on vegaanikokki ja loihtii kaikille sopivia herkullisia ja terveellisiä ruokia. Saara on valmistanut vuoden ajan Kurjennokan kurssien ruokia. Shibari-kokin keittokirja on myös tuotos tästä yhteistyöstä. Meditaatio on Saaran sydäntä lähellä, omalla esimerkillään hän kannustaa myös muita löytämään oman tavan käsitellä vaikeitakin tunteita ja päästä arjessa eteenpäin. Viikonlopun aikana Saara on kurssilaisten tukena ja apuna,ja ongelmatilanteissa kurssilaiset voivat kääntyä hänen puoleen. Saaralla on vankka kokemus sidottavana olosta ja sidontatilanteiden aiheuttamista tunnemyrskyistä.\nKurjennokan villa ja pellava\nKurjennokasta luonnonmukaiset villatuotteet, shibari köydet ja kurssit\nJapanilaisia Ogawa ja Amatsunawa köysiä tulossa verkkokauppaan lisää pian!\nKurjennokan villa ja pellava terms & conditions


Otteluraportti Närpes Kraft FF - JS Hercules 10.5.2018 - JS Hercules\nAlain Pecharroman ilmatilan herra. Kuva: Kim Hammarberg\nHelatorstaina Herculesin bussi lähti puoli yhdeksältä kohti Pohjanmaan idyllistä pikkukaupunkia Närpiötä ja sen urheilupyhättöä Mosedalia. Alkavan kesän vasta toisena lämpimänä päivänä edessä oli klo 16:00 alkava ottelu Närpes Kraft FF:n vieraana. Perillä upea sää oli houkutellut paikan päälle 307 maksanutta katsojaa.\nKotijoukkue asettui 4-3-3 -muodostelmaan seuraavasti: Eriksson – Norrback, White, Marca, Lund – Omic, Chucwu, Johansson – Mujkic, Granfors, Ibric. Oma avauskokoonpanomme – myös 4-3-3 – puolestaan oli: Seppä – Julve, Gurrutxaga, Leskelä, Vihavainen – Pecharroman, Amat, Hadhoud – Karjalainen, Obi, Moreno. Kapteeninamme toimi Markku Huoposen poissaollessa Ville Seppä.\nEnsimmäinen todella vaarallinen tilanne ottelussa kehittyi heti ensi minuuteilla Kraftille Herculesin lähes koko joukkueen oltua vielä ylhäällä edeltävän kulmapotkun vuoksi. Kotijoukkue onnistui pitkän avauksen syvältä omalta kenttäpuoliskoltaan jälkeen jatkamaan sen nopeasti keskushyökkääjälleen Jonas Granforsille, joka näytti jo karkaavan topparien taakse maalintekoon. Joni Leskelä reagoi kuitenkin erinomaisen nopeasti, luki Granforsin aikeet oikein ja ehti kuin ehtikin vielä mukaan tilanteeseen. Häirittynä Kraft-kärki ei päässyt edes laukomaan, vaan joutui yrittämään vielä syöttöä keskemmälle boksin sisältä, mutta siihenkin Leskelä sai sen verran jalkaansa väliin, että Hercules-vahti Ville Seppä pääsi vangitsemaan pallon.\nEnsimmäisen vartin sisään Herculesin Sami Karjalainen laukoi vihaisesti pariin otteeseen, joista ensimmäinen pysähtyi Kraft-puolustajan selkään ja Eriksson kotijoukkueen maalilla torjui toisen. Lisäksi sekä Paul Obin että Marcos Morenon lujat, matalat keskitykset päätyrajan tuntumasta olivat aivan hilkulla löytää tiensä ahneina kentälle irti päästettyjen pelaajiemme ruoaksi.\nTarvittiin kuudes kulma ennen kuin verkko heilui. Alain Pecharroman laittoi lähinnä täydelliseksi kuvailtavan pallon lähelle takatolppaa, ja tekijänä 18. minuutilla nimensä tilastoihin merkkautti ilmatilaherruuden itseoikeutetusti ilmeisesti aina kentällä ollessaan ottava Mikel Gurrutxaga! Mainittakoon, että kulmalipulle ylipäätään mentiin Erikssonin erinomaisen torjunnan läheltä alaspäin suuntautuneeseen puskuun johdosta.\nSeuraavaa maalia ei kauaa tarvinnut odotella. 21. minuutilla pallo pelattiin Paul Obille, joka jätti pari närpiöläistä kuin suonsilmään seisomaan, eikä tätä miestä voi päästää kasvokkain maalivahdin kanssa! Kaunis, kaunis ja vielä kolmannen kerran kaunis nosto yli vastaan räpiköintiä yrittäneen maalivahdin oikeaan takanurkkaan! Ympärilläni katsomossa jopa osa isäntien kannattajista antoi kohteliaat golf-aplodit tälle taideteokselle.\nPelikello ehti 25. minuutille, kun oli Karam Hadhoudin vuoro iskeä: keskikentällä paikkoja muille pedannut egyptiläinen huomasi voivansa kokeilla itse, ja napakka, tarkka veto painui vastustamattomasti jo kolmatta kertaa Kraftin maaliin.\nVajaat kymmenen minuuttia edellisestä maalistamme, ja Paul Obi tapahtui toistamiseen! Jos edellinen oli näyte miehen tyylikkyydestä, tällä kertaa kyse oli yksinkertaisesti taistelutahdosta ja päättäväisyydestä. Herra nyt vain yksinkertaisti oli tullut siihen tulokseen, että nyt on oikea hetki tehdä maali, joten pienessä tilassa käytännössä vastustajan vitosen alueen sisällä pari pakkia nippuun, ja jo karkaamassa olevan näköiseen palloon kolmannen jaloista liuku: siellähän sen pelivälineen oli jälleen turvallista levätä verkon perukoilla!\nMiltei heti maalin jälkeen olimme iskeä vielä viidennenkin vierasmaalin, mutta Eriksson Kraftin maalilla pelasti vasemmalle suunnatun vedon upeasti venymällä kulmaksi. Tämä oli jo kolmas todella hyvä torjunta mieheltä punapaitojen tykityksessä.\nNärpes Kraft tuli pukukopeista selvästi kasvojensa pesua suunnitellen ja Tony Lundin tilalle Nicholas Westerholmin vaihtaneena. Joukkue saikin hankittua 2. puoliajan ensimmäisen kulman ja siitä hyvän puskun, joka painui kuitenkin pallonmitan verran ohi.\nMaalivahtinsa ohella yksi pelin pirteimmistä hahmoista kotijoukkueen riveissä, kertaalleen komeasti saksipotkullakin maalia yrittänyt Granfors otettiin vaihtoon 55. minuutilla, ja närpiöläisjoukkue sai kentälle jo neljännen serbinsä Sifet Becicin astellessa rajojen sisäpuolelle.\nKraft hyötyi jo kolmannesta vaihdostaan alkukesän miltei helteisen sään kuluttaessa pelaajia, ja se onnistui kaventamaan tilanteeksi 1-4 58. minuutilla. Maalin teki Mikael Johansson. Toinen maali isännille oli heti edellisen perään lähellä, mutta Seppää ei maalimme suulla niin kevyesti yllätetty.\n60. minuutilla teimme ensimmäisen vaihtomme, kun Alain Pecharroman jätti kentän ja tilalle tuli Samu Himanka. Taitava nuori mies kiitti miltei välittömästä vastuusta ja maalasi tilanteeksi 67. minuutilla 1-5 toisesta aallosta!\nHeti maalin jälkeen Ismael Díaz vaihtoi kentältä kahden maalin mies Paul Obin, jonka korvasi Miika Lammela. Parin Kraftille tuomitun varoituksen ja rajulta näyttäneen keskialueen törmäyksen jälkeen Hercules käytti vielä kolmannen vaihtonsa, kun 75. minuutilla Joni Leskelä pääsi huilaamaan ja Kalim Amokachi ottelun viimeiseksi vartiksi kentälle. Vaihdon myötä Hadhoud putosi keskikentän pohjalle ja Jose Amat puolestaan toppariksi.\nEnempää maaleja ei nähty, mutta erinomaisen pelin oikeana laitapuolustajana pelannut Miika Vihavainen osoitti vielä pariinkin otteeseen kunnioitettavaa työmoraalia ja uskomatonta kuntoa, kun päästä päähän koko ottelun ajan juostuaan ehti vielä kaukaa ylhäältä oman linjamme alimmaksi mieheksi ja pelasi Kraft-pelurit irti pallosta.\nOttelun parhaina palkittiin Herculesilta kaksi maalia tehnyt Paul Obi ja Närpes Kraftilta viidestä päästetystä maalista huolimatta ansaitusti Karl-Filip Eriksson. Koko joukkueemme olisi voinut palkita, niin suvereenia peliä se esitti. “Totaalinen dominointi” oli termi, jolla kaverille ensimmäistä puoliaikaa tauolla kuvailin, ja vaikka meno vähän toisella rauhoittuikin, on tästä hyvä jatkaa äitienpäivän derbyyn ja OLS:n kaatoon!\nHyppää Hercules-junaan, ja lunasta oma kausikorttisi sunnuntain äitienpäiväderbyyn!


Toiminnan kärjessä yhteisöllisyys￼ | Psykologilehti\nTeksti Asta Laurikainen\nNäihin huoliin toiminnan kärki suuntautuu edelleenkin. Yhteisöllisyyden vahvistaminen nousi tärkeäksi teemaksi viime syksynä, kun määrittelimme ainejärjestömme Stimuluksen uutta strategiaa ja arvoja. Yhtenä keskeisimmistä tavoitteista on pyrkiä vahvistamaan vuosikurssit ylittävää ainejärjestömme sisäistä koheesiota.\nSe, mikä tällä toimintakaudella on kuitenkin muuttunut, on mahdollisuus ryhtyä pohtimaan ja edistämään myös psykologian opiskelijoiden ainejärjestöjen välistä yhteisöllisyyttä. Yhteiskunnan avautumisen myötä myös kaupunkien väliset yhteistyömahdollisuudet ovat laajenneet. Tämän johdosta muun muassa vanhoja tapahtumakonsepteja ja yhteistyösuhteita on päästy herättämään henkiin parin vuoden tauon jälkeen.\nPääsimme edistämään tällaista yhteisöllisyyttä järjestämällä tänä keväänä Stimuluksen ja Cortexin välisen perinteisen talvitapahtuman, johon tällä kertaa osallistuivat myös Defenssin edustajat. Voi sitä innostuksen määrää, kun keltaiset haalarimme pääsivät kohtaamaan Tampereen punaiset ja Oulun taivaansiniset! Samanlaista tunnelmaa leijaili ilmassa myös SPOLin järjestämässä tapahtumassa, joka kokosi yhteen opiskelijoita kaikista psykologian ainejärjestöistä. Useille näiden tapahtumien osallistujista oli aivan uusi kokemus päästä tapaamaan muiden kaupunkien psykologian opiskelijoita. Tämä mahdollisuus vaikutti olleen monelle hyvin odotettu.\nPsykologian ainejärjestöjen välinen yhteistyö onkin tärkeää niin uusien tuttavuuksien, vertaistuen, oppimismahdollisuuksien kuin kollegiaalisuuden näkökulmasta. Verkostoituminen tarjoaa mahdollisuuksia kuulla muiden kaupunkien opetuksen ja ainejärjestöjen toiminnan erityisyyksistä sekä luoda suhteita, jotka parhaimmillaan kantavat vielä työelämässä.\nToivonkin, että pystymme koko loppuvuoden edistämään eri kaupunkien ainejärjestöjen välistä yhteistyötä ja tukemaan opiskelijoidemme yhteisöllisyyttä myös maanlaajuisesti. Nämä kohtaamiset tuntuvat erityisen merkityksellisiltä ja toivotuilta pienen tauon jälkeen!\nKirjoittaja on Jyväskylän psykologian opiskelijoiden ainejärjestön Stimulus ry:n puheenjohtaja.\nPsykologi – aina joko liikaa tai liian vähän?\nMillainen on hyvä psykologi? Entä hyvä psykologian opiskelija? Nämä kysymykset ovat pyörineet viime aikoina mielessäni paljon kahdesta syystä: toisaalta omien opintojen loppumisen ja työelämän vääjäämättä lähestyessä, mutta paljon myös pian valmistuvan gradun myötä.


Kuinka löytää ja käyttää Windows 10 -palomuuria - 2021\nKuinka löytää ja käyttää Windows 10 -palomuuria\nMuuta palomuuriasetuksia kohdassa Windows Defender -asetukset.\nVoit estää ohjelmat manuaalisesti, antaa sovellusten siirtää tietoja palomuurin läpi ja / tai sammuttaa palomuurin kokonaan asetuksissa.\nSinikullalla suojatulla merkinnällä varustetut asetukset edellyttävät järjestelmänvalvojan tason salasanaa.\nTässä artikkelissa kerrotaan, miten Windows Defenderin palomuuriasetuksia löydetään ja käytetään Windows 10: ssä.\nMiksi ja miten palomuuriasetuksia käytetään\nWindows Defenderin palomuuri tarjoaa useita asetuksia, jotka voit määrittää:\nEstä ohjelma manuaalisesti se on oletusarvoisesti sallittu, kuten Microsoft Tips tai Get Office. Kun estät nämä ohjelmat, poistat ne käytännössä käytöstä. Jos et ole Microsoft Officen ostamiseen liittyvien muistutusten fani tai jos vinkit häiritsevät, voit saada ne katoamaan.\nPäätä antaa sovellusten siirtää tietoja tietokoneen kautta, jotka eivät ole oletusarvoisesti sallittuja. Tämä räätälöinti tapahtuu usein asentamiesi kolmansien osapuolten sovellusten, kuten iTunesin kanssa, koska Windows vaatii luvan sekä asennuksen että siirtymisen sallimiseksi. Mutta ominaisuudet voivat olla myös Windows-liittyviä, kuten mahdollisuus käyttää Hyper-V: tä virtuaalikoneiden luomiseen tai Etätyöpöytä tietokoneesi etäkäyttöön.\nSammuta palomuuri täysin. Tee tämä, jos valitset toisen toimittajan tietoturvapaketin, kuten McAfeen tai Nortonin tarjoamat virustentorjuntaohjelmat. Tämä toimitetaan usein maksuttomana kokeiluna uusille tietokoneille, ja käyttäjät kirjautuvat usein. Poista myös Windowsin palomuuri käytöstä, jos olet asentanut vaihtoehdon.\nÄlä poista Windows Defenderin palomuuria, ellei sinulla ole toista. Älä käytä useita palomuureja samanaikaisesti.\nMuuta Windowsin palomuuriasetuksia\nKun olet valmis tekemään muutoksia Windowsin palomuuriin, kirjoita Windows Defender valitse sitten tehtäväpalkin hakualueelta Windows Defender -asetukset luettelosta. Windows Defenderin palomuuri -alueella voit tehdä useita asioita. Vaihtoehto Kytke Windowsin palomuuri päälle tai pois päältä on vasemmalla ruudulla. On hyvä tarkistaa tällöin täältä, onko palomuuri todella käytössä. Jotkut haittaohjelmat, jos se pääsee palomuuriin, voivat sammuttaa sen ilman sinun tietosi. Napsauta vain vahvistaaksesi ja palaa sitten palomuurin päänäyttöön paluunuolella. Voit myös palauttaa oletukset, jos olet muuttanut niitä. Vaihtoehto Palauttaa oletukset, jälleen vasemmassa ruudussa, tarjoaa pääsyn näihin asetuksiin. Sinikullalla suojatulla merkinnällä varustetut asetukset edellyttävät järjestelmänvalvojan tason salasanaa.\nSovelluksen salliminen Windows Defender -palomuurin kautta\nKun sallit sovelluksen Windows Defenderin palomuurissa, päätät antaa sen siirtää tietoja tietokoneen läpi sen perusteella, oletko yhteydessä yksityiseen vai julkiseen vai molempiin. Jos valitset sallimisvaihtoehdoksi vain Yksityinen, voit käyttää sovellusta tai ominaisuutta ollessasi yhteydessä yksityiseen verkkoon, kuten kotona tai toimistossa. Jos valitset Julkinen, voit käyttää sovellusta ollessasi yhteydessä julkiseen verkkoon, kuten kahvila- tai hotelliverkkoon. Kuten näet täällä, voit myös valita molemmat. Sovelluksen salliminen Windowsin palomuurin kautta:\nAvaa alkaa ja etsi Käynnistä Defender Security Center. Valitse se.\nKun suojauskeskus avautuu, valitse Palomuuri ja verkon suojaus.\nTulet palomuurisivulle. Alareunassa on muutama vaihtoehto, joka näkyy vähemmän näkyvästi pienemmällä fontilla. Valitse heistä Salli sovellus palomuurin kautta.\nSeuraava näyttö, jonka näet, sisältää suuren taulukon sovelluksia järjestelmässäsi. Jokaisen vieressä on kaksi valintaruutua. Lehdistö Vaihda asetuksia ja kirjoita järjestelmänvalvojan salasana pyydettäessä.\nEtsi sallittu sovellus. Sen vieressä ei ole valintamerkkiä.\nSalli merkintä valitsemalla valintaruudut. On olemassa kaksi vaihtoehtoa Yksityinen ja Julkinen. Aloita vain yksityisestä ja valitse Julkinen myöhemmin, jos et saa haluamiasi tuloksia.\nOhjelman estäminen Windows Defenderin palomuurilla\nWindowsin palomuurin avulla jotkin Windows 10 -sovellukset ja -ominaisuudet voivat siirtää tietoja tietokoneeseen ja ulos tietokoneesta ilman käyttäjän syötteitä tai määrityksiä. Näitä ovat Microsoft Edge ja Microsoft Photos sekä tarvittavat ominaisuudet, kuten ydinverkko ja Windows Defender Security Center. Muut Microsoft-sovellukset, kuten Cortana, saattavat kuitenkin edellyttää, että annat nimenomaiset käyttöoikeudet, kun käytät niitä ensimmäisen kerran. Tämä hyväksyntä avaa tarvittavat portit palomuurissa muun muassa. Voit kuitenkin peruuttaa suostumuksesi palomuurin ohittamiseksi. Ohjelman estäminen Windows 10 -tietokoneella:\nValitse Windows Defenderin palomuurisovelluksessa Salli ja sovellus palomuurin kautta.\nLehdistö Vaihda asetuksia ja kirjoita järjestelmänvalvojan salasana pyydettäessä.\nEtsi estettävä sovellus. Sen vieressä on valintamerkki.\nPoista valinnat valitsemalla valintaruudut. On olemassa kaksi vaihtoehtoa – Yksityinen ja Julkinen. Valitse molemmat.\nKun olet suorittanut tämän prosessin, valitsemasi sovellukset estetään valitsemiesi verkkotyyppien perusteella. Jos haluat hallita Windows 7 -palomuuria, katso artikkeli “Windows 7 -palomuurin löytäminen ja käyttö”.\nMiksi palomuurit ovat tärkeitä?\nFyysisessä maailmassa palomuuri on seinä, joka on suunniteltu erityisesti pysäyttämään tai estämään olemassa olevien tai lähestyvien liekkien leviämistä. Kun uhkaava tulipalo saavuttaa palomuurin, seinä ylläpitää maata ja suojaa sen takana olevaa. Windows Defender tekee saman, paitsi datalla – tai tarkemmin sanottuna datapaketit. Yksi sen tehtävistä on tarkastella mitä tietokoneelle tulla ja siirtää tietokoneesta verkkosivustojen ja sähköpostin kautta, ja päättää, ovatko nämä tiedot vaarallisia vai ei. Jos se pitää tietoja hyväksyttävinä, se antaa niiden kulkea. Tieto, joka voi olla uhka tietokoneen vakaudelle, tai sen tiedot hylätään. Se on puolustuslinja, aivan kuten fyysinen palomuuri. Tämä on kuitenkin hyvin yksinkertainen selitys hyvin teknisestä aiheesta.


Pieni Leipurityttö: Tiikerikakku\nAnnastina 6. toukokuuta 2013 klo 20.13\nTosi kiva blogi ja herrkullisen näkösiä ohjeita! :) Oon itte tehny monta kertaa macaroneja, ja ne kuoret on onnistunu aina ihan hyvin mut mulla on sellanen macaronikirja niin niitten täytteet ei IKINÄ onnistu! :D Sen takii oon tehny aina jtn rahkaa täytteeks. Mut joo ihana blogi! :) Perustin ittekki muutama päivä ruokablogin mut en oo ehtiny vielä leipomaan. :) Mut jos haluut vilkasta:\nPieni leipurityttö 7. toukokuuta 2013 klo 17.42\nOi kiitos! :) Kyllä multakin semmonen macaron-kirja löytyy, mutta silti siinä käy aina välillä jotain enkä onnistu. Sunkin blogi vaikuttaa kivalta, kävin kattomassa ja liityin lukijaks :D


Avaruuden kappaleita – Kotkalainen rockbändi Suuri Tuntematon on julkaissut uuden albumin ja musiikkivideon | OHO Live TV Suomi\nValokuva: Amon Rautiainen\nOho Live TV 25/03/2022\nVuonna 2003 perustettu kotkalaisyhtye Suuri Tuntematon on tänään julkaissut kolmannen täyspitkän albuminsa “Avaruuden kappaleita”. Samassa yhteydessä on julkaistu myös Kari A. Kilgastin ohjaama musiikkivideo kappaleeseen Ennen oli paremmin.\nYhtyeessä soittavat Juho Eerola, laulu, Ilari Van Der Steen, kitara, Lauri Eerola, basso ja Juha Beck, rummut.\nSuuri Tuntematon on aiemmin julkaissut kaksi täyspitkää levyä. Syksyllä 2013 ilmestyi yhtyeen debyyttialbumi Kahdeksasosa ja alkuvuodesta 2017 Mustavalkoinen albumi. Uudella materiaalillaan yhtye vie linjaansa hieman kokeellisempaan, jopa progempaan muotoon. Levyn julkaisee Concorde Music Company.\nBändi soittaa levynjulkaisukeikan huomenna 26.3.2022 Sam’s Pubissa Kotkan Karhulassa. Keikka alkaa klo 22:00 ja liput 0€.\nKotkalainen rockbändi Suuri Tuntematon julkaisee uuden…\nEdellinen Energiat kateissa talven jäljiltä? 7 vinkkiä, joiden avulla selätät alavireisyyden\nSeuraava Nuoret murtavat suomalaista puhumattomuuden kulttuuria


47 m² Räystäspääskyntie 1 B, 06400 Porvoo Kerrostalo Kaksio myynnissä - Oikotie 15985641\nMyytävät asunnot Porvoo Räystäspääskyntie 1 B, 06400 Porvoo\nRäystäspääskyntie 1 B, Pääskypelto, Porvoo2H+KT+PARVEKE\nENNAKKOMARKKINOINTI Persoonallisen ja harvinaisen pohjaratkaisun ansiosta tämä asunto tulee aina erottumaan edukseen. Upea huoneisto, jossa on tilaa ja valoa. Hillitty ja kaunis värimaailma, tyylikkäät kalusteet niin keittiössä kuin kylpyhuoneessakin antavat ainekset unelmien kotiin. Asumisen helppoutta ja vaivattomuutta lisää sisällä huoneistossa oleva tyylikäs irtaimistovarasto, joka halutessa taipuu vaikka työhuoneeksi. Ethän epäröi kysyä lisää. Soita tai laita sähköpostia.\nHuoneistokeskus Porvoon toimistolla\nRäystäspääskyntie 1 B, 06400 Porvoo


kesätyö - Sydän-Hämeen Lehti\n23 kesäkuun, 2019 Kristiina Helminen Välke\nPälkäneen Rekrytreffejä vietetään keskiviikkona 20. maaliskuuta kello 14–18 Nuijantalolla. Rekrytreffit on maksuton tapahtuma, joka on tarkoitettu yrityksille, jotka haluavat palkata uusia osaajia tai vasta harkitsevat, olisiko palkkaaminen kenties ajankohtaista. Työnhakija puolestaan voi tutustua etukäteen tapahtumassa mukana oleviin yrityksiin ja löytää tapahtumassa vaikka uuden työnantajan. Työnantajat ja -hakijat voivat rekisteröityä tapahtumaan osoitteessa www.businessmaker.fi/palkaneenrekrytreffit. Maaliskuisessa tapahtumassa järjestetään…\n14 heinäkuun, 2017 Anu Ritvanen Tekijät, Uutisnostot\nKunta helpottaa nuorten palkkaamista kesätöihin\n10 maaliskuun, 2017 Sydän-Hämeen Lehti Uutiset\nPälkäneen kunta on työllistänyt vuosittain päiväkoteihin ja ulkoalueiden hoitoon viitisenkymmentä 16–18-vuotiasta nuorta. Kahden viikon kesätyöjakso on tarjottu nuorille, jotka eivät ole aiemmin olleet kunnan kesätöissä. Kaikille pälkäneläisnuorille on kuitenkin vaikea järjestää mielekästä työtä ja opastusta kunnan yksiköissä. Siksi kunta on tukenut 16–18-vuotiaiden nuoren omatoimista työllistymistä pälkäneläisyrityksiin ja -yhdistyksiin. Nuorten palkkaamiseen vähintään kahdeksi viikkoa ja 60…\n10 kesäkuun, 2016 Jarmo Salonen Kyliltä\nAitoon Laivarannan elämä saa kesäksi mainion piristysruiskeen kesäkioskista. Neljän paikallisen nuoren hoitama kioskikahvio avaa luukkunsa juhannusta edeltävänä lauantaina 18.6. kello 13. Siitä lähtien se on avoinna joka viikonloppu heinäkuun loppuun asti perjantaista sunnuntaihin kello 13-19. Kirkastusjuhlien aikaan on laajennetut aukioloajat perjantaista tiistaihin. Ajatus kioskista on itänyt jo pidempään, ja keväällä asiat lähtivät rullaamaan, kun…


Haemme Kymenlaakson alueelle myyntipäällikköä toistaiseksi voimassa olevaan työsuhteeseen.\nTehtäviisi kuuluvat kiviainesten ja valmisbetonin myynti sekä sopimusneuvottelut ja asiakkuuksien hoito. Myyntipäällikkönä osallistut aktiivisesti alueyksikön myyntityön kehittämiseen ja toimit osana myyntijohtajalle raportoivaa myyntitiimiä.\nTehtävä edellyttää rakennusalan ja/tai kaupallisen alan koulutusta, hyvää englannin kielen taitoa ja kykyä toimia itsenäisesti. Toivomme etsimältämme henkilöltä kokemusta\ntoimialalta tai myyntityöstä, oma-aloitteisuutta, kykyä itsenäiseen työskentelyyn, yhteistyökykyä ja halua omaksua uusia asioita.\nTarjoamme mielenkiintoisen tehtävän sekä kokeneen ja osaavan organisaation tuen kansainvälisessä, kehittyvässä yhtiössä sekä mahdollisuuden tulevaisuuden urakehitykseen.\nLisätietoja tehtävästä antavat myyntijohtaja Toni Räisänen, puh. 020 447 6004 sekä aluejohtaja Kimmo Puolakka, puh. 020 447 5206 tai etunimi.sukunimi@rudus.fi.\nHae tehtävää 14.5.2017 mennessä osoitteessa www.rudus.fi/rekry.


Koivukuja: yhtenä yönä satoi\nOnpa kaunis pöytäliina! Minunkin on vaarallista ottaa kirja käteen illalla, saatan valvoa aamuun asti ja lukea, lukea vain.\n[Annatko lapselle maitohappobakteereita (ruoassa tai pillereinä) antibioottikuurin jälkeen? Ettei mene bakteerikanta sekaisin. En pidä antibiooteista sitten yhtään. Jos korvatulehdukset alkavat kroonistua, voi syynä olla maitoyliherkkyys, mutta toivottavasti niin ei käy. No, nämä vain sivumerkintänä, tuli mieleen.]\nylimmässä kuvassa jotain hyvin tenhoavaa.\nkangas on kyllä kaunis, hyvät värit.\nKyllä tuo lumipalloheisi on sitten kaunis.\nLuin sinun satasi,oli kiva lukea,vaikka taisi kiireessä jäädä kommentoimatta.Ihanaa antoisaa juhannuksen aikaa sinulle ja perheellesi!\nPellon pientareella: Solenin lähettämä kangas tosiaan toimi pöytäliinana hetken kun halusin katsella sitä. Minäkään en tykkää lääkekuureista ylipäätään, kipulääke lopetettiin heti kun näytti että sitä ei enää lapsi tarvitse, mutta antibiootithan täytyy syödä loppuun. En tiedä kestääkö lapsen vatsa maitohappobakteereja, mutta jugurttia syödään pari kertaa päivässä.\nLiivia: Minustakin kangas on tosi kaunis, siitä voisi tehdä itsellekin jotain, mutta värit ei taida passata mulle. Mutta lapsi saa hienon mekon!\nVirva: Samaa mieltä, tykkään hirveästi lumipalloheisistä. Hyvää, rentouttavaa juhannusta teillekin!\nAla-asteella piti lukea Mio, poikani Mio, ja tehdä lyhyt referaatti jokaisesta luvusta. Pelkkä ajatuskin siitä kirjasta saa inhon tunteen pintaan, todella, loistava tapa pilata lukuelämys! (Kaikkia muita Astrid Lindgrenin kirjoja rakastan.)\nMinäkin mietin, mitä kaikkie tulee höpötettyä pojalle. Nyt yhtäkkiä olen tajunnut, miten paljon hän jo ymmärtääkin. Mutta ei kai kaikkea suusta ulos tulevaa voi kontrolloida. Toivottavasti ei pidäkään.\nTuo on kyllä kaunis kangas,tulee hieno mekko ja hattu tytöllesi!\nMinullakin on inspiraatiota ja monta hommaa odottamassa,mutta en meinaa päästä alkuun ollenkaan..ehkä jos juhannuksena sataa,niin sitten maltan olla sisällä ja touhuta. Mutta parempi olisi jos ei sataisi:)\nTuo kangas on kyllä ihana.\nMagdaleena oli myös minun lempilaulu lapsena, siinä on niin kauniit sanatkin. Laulan sitä kans usein lapselle. Harmittaa, että olen unohtanut niin monen lapsuuden lastenlaulun sanat. Täytyy laulaa enemmän, niin palaavat mieleen.\nYlin kuva on kovin kaunis!\nKatsoin, että onpa tutun näköinen kangas ja sitten hokasin :)\nMinusta on ihana nukahtaa siihen, kun kuulen sateen ropinan kattoa vasten. Kirjaan en voi nukahtaa, sellainen vika on, että jos illalla alan kirjaa lukemaan, luen sen yleensä loppuun asti ja sitten kyllä nukuttaa, aamulla :)\nOlina: Totta, kyllä suusta tulee päivän aikana niin paljon, että hulluksihan sitä tulisi, jos kaikkea jäisi miettimään.\nNiina: Paljon olisi tosiaan tekemistä ennen juhannusta, jolloin toivon saavani levätä rauhassa, mutta toivottavasti ei sentään jatkuvassa vesisateessa!\nCelia: Minäkään en muista paljon mitään sanoja. Onneksi äitini hamstraa kaiken, hänellä oli tallessa lapsuudenaikaisia lempikasettejani. Sieltä se Magdaleenakin löytyi, aivan ihanat sanat.\nSolen: Kiitos vielä paketista, se piristi kovasti! Minäkin tykkään yösateista, ja sateesta ylipäätään. Hyvään kirjaan en minäkään nukahda, siksi yölukemisina nyt Globalization, democracy and terrorism... :)\nKiitos tuosta sinun rehellisestä, kauniista, aidosta sadasta tärkeästä asiasta. Onnellista juhannuksen aikaa, Mimmi!\nHienoa, että olotila on parempaan päin. Minäkin suosittelen maitohappoja antibioottien jälkeen. Antibiootithan tappavat "kaiken" eli hyvät ja pahat. Eläköön antibiootti (silti)!\nP.S. Kiva 100 asiaa -lista, olen miettinyt, jaksaisinkohan itsekin väsätä moisen?\nSatu: Kiitos sinulle sanoistasi! Hyvää juhannusta!\nAnnika: Täytyy muistaa nuo maitohappobakteerit tänään apteekista, tiedätte varmaan, sinä ja Pellon pientare, mistä puhutte. Sata asiaa tuli kirjattua ylös yllättävän kivuttomasti, oikeastaan mielessä oli vielä monta lisää, mutta eivät mahtuneet listaan. Kannattaa kokeilla!


Kivimäki, Marle (2019)\nTässä opinnäytetyössä tutkittiin ilmastonmuutokseen vaikuttavia tekijöitä rakentamisen ja rakennusten näkökulmasta.\nKiihtyvä ilmaston lämpeneminen kasvuhuonekaasujen vaikutuksesta aiheuttaa globaaleja haasteita. Kasvihuoneilmiötä aiheuttavien kaasujen määrää on rajoitettava ilmakehässä. Erityisesti fossiilista alkuperää olevien energialähteiden käyttöä on vähennettävä. Kaikilla elämän\nosa-alueilla on pyrittävä kohti vähähiilisempää elämäntapaa. Tässä opinnäytetyössä tarkasteltiin vähähiilisyyden tavoitetta rakentamisen\nnäkökulmasta. Rakentaminen ja rakennukset ovat merkittävä kasvihuonekaasupäästöjä aiheuttava toimiala. Työ toteutettiin kirjallisuustutkimuksena.\nTyön alkuosassa käsiteltiin ilmastonmuutosta ilmiönä sekä hiilidioksidipitoisuuden ja maapallon keskilämpötilan kohoamista teollistumisen myötä. Työssä tutustuttiin kansainväliseen ilmastopolitiikkaan, jossa kasvihuonekaasupäästöjä pyritään hillitsemään sopimusten ja yhteisten velvoitteiden kautta. Kansainväliset velvoitteet ovat pohjana Euroopan Unionissa (EU) säädetyille direktiiveille, kuten direktiiveille päästökaupasta, taakanjaosta ja energiatehokkuudesta.\nVähähiilisyys sekä kestävä kehitys on otettava tulevaisuudessa yhä enemmän huomioon rakentamisen toimialalla. EU:n säädösten ohella standardeilla ohjataan eri toimialoja kohti vähähiilisempää toimintaa. Työssä tutustuttiin kestävän rakentamisen standardeihin sekä CEN-standardipakettiin että ISO 14000 -standardeihin. Kestävän rakentamisen periaatteet ja koko hankkeen elinkaaren tarkastelu muodostavat vähähiilisen rakentamisen lähtökohdat. Työssä tutustuttiin rakentamisen vaiheisiin koko rakennuksen elinkaaren ajalta sekä kasvihuonekaasupäästöjen suuruuteen eri hankkeen vaiheissa. Rakennuksen hiilijalanjäljen arvioinnilla saadaan käsitys\nrakentamishankkeen kasvihuonekaasupäästöjen suuruudesta. Hiilijalanjäljen arviointi suoritetaan sekä uudisrakentamisessa että korjausrakentamisessa. Rakentamisen suunnitteluvaihe todettiin tärkeimmäksi vaiheeksi vaikuttaan rakentamisen ja rakennuksen hiilijalanjälkeen.


Viiniraati: Pääsiäisen parhaat lammasviinit\nLammas on pikkuhiljaa löytänyt tiensä suomalaiseen pääsiäispöytään, mutta se ei ole täällä läheskään yhtä yleinen raaka-aine kuin nauta, possu, siipikarja tai riista. Myös sopivan lammasviinin löytäminen voi olla vaikeaa. Onko kyseessä voimakas vai hento liha? Miten lampaan voi maustaa, ja miten mausteet vaikuttavat viinivalintaan?\nTumma vai vaalea liha?\nLampaanliha on maultaan melko kevyt, etenkin, jos näkyvän rasvan poistaa. Lammas sopii silti myös vahvasti maustettuihin ruokiin, ja se on yksi Intian niemimaan ruokakulttuurien perusraaka-aineista.\nVahvasti maustettuakaan lammasta ei kannata parittaa kaikkein jyhkeimpien riistaviinien kanssa. Vaikka voimakas viini sopisi mausteiselle marinadille tai kastikkeelle, viini voi peittää lampaan herkän aromin. Viinin makeuden, hapokkuuden ja täyteläisyyden onkin oltava juuri oikeanlaisessa tasapainossa.\nVahvasti maustettu lammas vaatii viiniltä paljon\nKokkasin omaan pääsiäispöytääni Kashmirin alueen perinneruoan, Rogan Josh -lammaspadan. Pata on mausteinen, mutta ei polttavan tulinen. Tomaattipohjainen, jugurtilla ja kermalla pehmennetty kastike maustetaan Garam Masala -mausteseoksella, sipulilla, kanelilla, kardemummalla, maustepippurilla, paprikajauheella, kurkumalla ja neilikalla.\nViinin pitää siis kestää tomaatin happoja ja vahvoja mausteita, joista osa on makeahkoja. Se ei saa kuitenkaan peittää mietoa lihaa – melkoinen vaatimuslista viinille!\nKokoonnuimme Viikonloppukokin ja Pilvilinnan Annan kanssa maistelemaan kuusi punaviiniä: kolme pullo- ja kolme hanaviiniä. Missiomme oli löytää optimaalinen viini vaativalle lammasruoalle ja muille pöydän antimille.\nLampaan lisäksi tarjolla oli mintulla maustettua riisiä, raikasta jugurttikastiketta, pinaattisalaattia, sinihome- ja Maasdam-juustoa, suklaata, lakritsia, kuivattuja hedelmiä sekä Annan loihtimaa sitruunaista pääsiäisiäiskakkua.\nHienostunut hanaviini hurmasi\nChileläisen viinitalo Viña San Pedron tuottamat Castillo de Molina -viinit ovat olleet raatimme suosikkeja kerta toisensa jälkeen. Niin kävi nytkin.\nLammasviiniraati rankkasi ykköseksi kaksi tasavahvaa viiniä, joista toinen on Castillo de Molina Reserva Cabernet Sauvignon -hanaviini. Raadin reaktiot olivat suorastaan hurmaantuneita: tämähän sopii melkein kaiken kanssa, niin lampaan, juuston kuin makeiden herkkujen!\nMaistelimme myös saman Castillo de Molina Reserva Cabernet Sauvignon -viinin pulloversion. Sekin oli erittäin hyvä, mutta hanaviinin pehmeämpi maku sopi lampaalle vielä paremmin.\nOlemme ihastelleet Castillo de Molinan hanaviinejä myös aikaisemmissa tastingeissamme. Tämä maistelu oli taas hyvä muistutus siitä, että hanapakkauksista löytyy koko ajan enemmän helmiä. Lisäksi kaikki Castillo de Molina -viinit ovat vegaanisia, joten ne sopivat myös lihattomaan pääsiäispöytään, vaikkapa seitanin pariksi.\nTäyteläisiä pulloviinejä Chilestä ja Espanjasta\nToinen kultamitalisti oli viskitynnyrissä kypsytetty Jacob’s Creek Double Barrel Shiraz -pulloviini. Viini on vahva, mutta se ei peittänyt lihaa, ja vieno makeus korosti mausteita hienosti. Voimakkaan viinin ja mausteisen kastikkeen yhdistelmästä ei jäänyt suuhun häiritsevää jälkimakua. Makeus sopi yhteen myös suolaisten juustojen kanssa.\nKolmas suosikkimme oli Campo Viejo Reserva -pulloviini. Maussa ja tuoksussa oli metsäisyyttä, jonka todettiin sopivan suomalaiseen pääsiäiseen. Täyteläinen viini pärjäsi kastikkeen mausteille, mutta arvelimme viinin sopivan myös yksinkertaisesti pelkällä suolalla ja yrteillä maustetulle lampaalle.\nSanta Helena Syrah Cabernet Sauvignon\nHinta Alkossa: 29,98 €\nChileläisessä viinissä on 60 prosenttia Syrahia ja 40 prosenttia Cabernet Sauvignonia. Väri on sinipunainen ja tuoksu hilloinen. Maussa on herukkaa ja karhunvatukkahilloa. Makeus (sokeria 8 g/l) tekee viinistä hyvän parin etenkin mausteisille ruoille.\n”Mausteinen, pippurinen tuoksu ja mehevän hilloinen maku.”\n”Viinin pitää avautua kunnolla ennen mausteisen ruoan kanssa tarjoilua. Lampaan lisäksi tämä sopisi kalkkunalle, broilerille ja possulle.”\n”Helppo pääsiäisviini pöytään, jossa on sekä lihaa että kevyempiä salaatteja ja monenlaisia lisukkeita.”\nKatso myymäläsaatavuus tai tilaa verkkokaupan kautta lähimpään myymälään valmiiksi kerättynä:\nRocca di Montemassi Toscana Sangiovese\nHinta Alkossa: 37,98 €\nItalialainen Sangiovese-rypäleestä tehty viini on viljelty mineraalisessa maassa. Väri on syvän tummanpunainen, tuoksu kypsän kirsikkainen ja suklainen. Keskitäyteläisessä maussa on hapankirsikkaa, metsämarjoja, hentoa savua ja nahkaa.\n”Voimakas tammitynnyrin tuoksu. Maku on pyöreä ja erotan hieman rusinaisuutta tai jotakin kypsää marjaa.”\n”Viini korostaa etenkin kastikkeen kanelia.”\n”Sopisi parhaiten yksinkertaisesti maustetun tomaattikastikkeen viiniksi. Yhdistäisin tämän italialaistyyliseen lammasraguun tai vastaavaan, perusmausteilla höystettyyn liharuokaan.”\nCastillo de Molina Reserva Cabernet Sauvignon\nHinta Alkossa: 35,99 €\nCabernet Sauvignon -rypäleestä tehty chileläinen viini on palkittu useissa kilpailuissa. Vegaanisen viinin väri on rubiininpunainen ja tuoksu luumuinen, kirsikkainen ja vaniljainen. Maku on täyteläinen, mokkainen ja mausteinen.\n”Lempeän makea ja samettinen tuoksu. Aistin kypsän, halkaistun kirsikan. Tuoksusta tulee mieleen elokuinen ilta siirtolapuutarhassa.”\n”Nostaa kastikkeen mausteet hyvin esille, etenkin kardemumman. Suuhun jää miellyttävä maku, ei polte.”\n”Ihana viini lakritsin, taatelin ja homejuuston kanssa. Sopii Maasdam-juustolle ja yllättäen hummuksellekin. Äärettömän monikäyttöinen, mutta luonteikas hanaviini.”\nHinta Alkossa: 15,29 €\nKeskitäyteläinen espanjalaisviini on tehty Tempranillo-, Garnacha-, Mazuelo- ja Graziano-rypäleistä. Viinin väri on rubiininpunainen, tuoksu makean mausteinen ja paahteinen. Maussa on taatelia, nahkaa ja pirteää hedelmäisyyttä.\n”Metsäinen tuoksu. Erotan tästä mäntyä ja mustikkaa.”\n”Sopii mausteisen ruoan kanssa. Juuri sopivan vahvuinen punaviini lampaalle. Mausteiden pyöreys korostuu, mutta mikään ei erotu överisti. Lammas ei jää viinin alle.”\n”Maukas lakun ja taateleiden kanssa. Kelpo nautiskeluviini myös juustoille.”\n”Pullotettuna viinin tuoksu ja maku on vahvempi, mausteisempi ja ennen kaikkea pippurisempi kuin hanaversion.”\n”Rusina korostuu pulloversiossa. Jopa hieman sherrymäinen laatuviini, jonka makeus sopii erityisen hyvin suolaisille juustoille.”\n”Hanaversio sopii paremmin Rogan Josh -padalle, vaikka ei tämäkään huono ole. Pulloviinin kanssa saattaisin kuitenkin savustaa lampaan ja maustaisin sen hyvin yksinkertaisesti.”\nJacob´s Creek Double Barrel Shiraz\nHinta Alkossa: 18,69 €\nKehuttu australialainen Shiraz on kypsytetty viinitynnyreiden lisäksi viskitynnyreissä. Viinin väri on tumman karmiininpunainen ja tuoksu mausteinen, tamminen ja kaakaoinen. Maku on erittäin täyteläinen, keskitanniininen, mausteinen ja marjainen.\n”Viini vaikuttaa vahvalta, mutta tuoksu on vieno ja hienostunut. Kuvailisin elegantiksi viiniksi.”\n”Maussa on pieni, kiva makeus, joka sitoo viinin maustettuun lammasruokaan. Tukee, mutta ei jyrää lihaa.”\n”Hyvä myös juustojen ja lakun kanssa. Bonuspisteitä kauniista pullosta, joka tuo pöytään juhlan tuntua.”\nTeksti ja kuvat: Janica Brander\nJanica Brander ihmettelee Tamperetta, juo viskiä ja palkitsee itsensä ravintola-illallisilla. Filosofista pohdiskelua ja älyvapaata lätinää kaikesta ruokaan, ravintoloihin ja elämään liittyvästä lisää Janican Savusuolaa-blogissa.\nAnni Hautala viinimatkalla Jacob’s Creekillä – näille ruuille sopivat viskitynnyrikypsytetyt viinit\nHerkullisia tapaksia ja punaviiniä